इस प्रकार धीरे धीरे वह समय निकट आ गया जब महाराज जी का प्रकट होने को थे | उस समय सभी राशियाँ, नवग्रह, योग करण महूर्त सब अपनी अत्यंत सार्थकता के लिए अनुकूल हो गए | इस तरह विक्रम संवत १७७४ वैशाख शुक्ल पक्ष की पूर्णिमा को ब्रह्म मुहूर्त में सूर्योदय से दो घड़ी पहले महाराज जी ने अपने तेजोमय विग्रह को प्रकट किया | अनायास ही अनेकों सूर्यों का प्रकाश हुआ | माता को प्रसव पीड़ा का अनुभव भी नहीं हुआ | जब माता ने देखा तो उन्हें एक बालक खेलता हुआ दिखाई दिया | उन्हें आश्चर्य हुआ की यह कैसा बालक है जो पैदा होते ही खेलने लगा ? विचार करने लगी की कहीं मैं कोई सपना तो नहीं देख रही ? ऐसा सोच ही रही थीं की एका एक सतगुरु जी का बालक रूप माता की आँखों से ओझल हो गया | यह देख कर माता बहुत घबरा गई और बोली हाय ! मेरा बच्चा कहाँ गया | माता को दुखी और अधीर देखकर सतगुरु फिर से प्रकट हो गए और साधारण बालकों की भांति रोने लगे | बच्चे के रोने की अवाज सूनकर घर की महिलाएं दौड़ी आईं और देखकर आश्चर्य में पड गईं | माता रानी से कहने लगीं की अगर तुझे लग रहा था की प्रसव होने को है तो तुम ने किसी को अवाज क्यूँ नहीं लगाई ? और यह क्या तूने प्रसव पीड़ा सहकर अकेली ही बच्चे को जन्म भी दे दिया ? इसपर माता रानी ने उन्हें सारी घटना बताई तो सभी हैरान रह गईं | सभी के मन में यह बात समा गई की यह कोई अलौकिक बालक है | शीघ्र ही इस अलौकिक घटना के चर्चे पूरे गाँव में होने लगे | सभी यही कहते की बलराम सिंह के यहां किसी अलौकिक महापुरुष का जन्म हुआ है | माता पिता ने उनके घर अलौकिक संतान होने की खुशी में गरीब, ब्राह्मणों और संत महात्माओं को गाय, अन्न, वस्त्र और आभूषण दान में दिए | इससे इस अलौकिक बालक की कीर्ति दूर दूर तक फैलने लगी | हर दिन संत, महापुरुष और साधारण लोग बलराम जी को बधाई देने और उनके अलौकिक पुत्र के दर्शन हेतु पधारते | हर दिन घर में उत्सव जैसा महौल रहने लागा |